Diari Oficial de la Generalitat Valenciana


Sumari del DOGV 5816, del 29-07-2008 (2008/9406)

ACORD de 25 de juliol de 2008, del Consell, com a Junta Universal d'Accionistes de Seguretat i Promoció Industrial Valenciana, SA, pel qual es modifiquen els estatuts socials i se separa i nomena un membre del Consell d'Administració de la referida mercantil.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5816

Data del DOGV
:   29-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9406


Data del document
:   25-07-2008

Organisme emissor
:   Conselleria d'Indústria, Comerç i Turisme

Tipus de document
:   Acord

Descriptors 

:   * Seguretat i Promoció Industrial Valenciana, SA
    * legislació
    * empresa pública
    * reglament intern

ACORD de 25 de juliol de 2008, del Consell, com a Junta Universal d'Accionistes de Seguretat i Promoció Industrial Valenciana, SA, pel qual es modifiquen els estatuts socials i se separa i nomena un membre del Consell d'Administració de la referida mercantil. [2008/9406]  
El Consell, en la reunió del dia 25 de juliol de 2008, va adoptar l'acord següent:  
El Consell, en la reunió del dia 25 de juliol de 2008, constituït en Junta Universal d'Accionistes de l'empresa Seguretat i Promoció Industrial Valenciana, SA, a fi de tractar els assumptes que es corresponen amb els acords que a continuació es transcriuen literalment, amb l'assistència necessària per a adoptar vàlidament acords que representa la totalitat del capital subscrit i desemborsat, per unanimitat,   
ACORDA  
Primer  
Modificar l'article 11, apartat 1), dels estatuts de la mercantil, que queda redactat com seguix:  
«El Consell d'Administració es reunirà després de la convocatòria prèvia del seu president o de qui actue en nom d'ell, per pròpia iniciativa o a petició de la majoria dels consellers. En tot cas, el Consell d'Administració es reunirà, almenys, tres vegades l'any.»  
Segon  
De conformitat amb el que establix l'article 10.1 dels estatuts de la societat i els articles 123 i 131 del Text Refós de la Llei de Societats Anònimes, aprovat pel Reial Decret Legislatiu 1564/1989, de 22 de desembre, separar i nomenar els següents consellers:  
1. Separar del seu càrrec, com a conseller del Consell d'Administració de la societat, Emilio Barberá Guillem.  
2. Nomenar consellera del Consell d'Administració de la societat, pel termini de cinc anys, Mª Amparo Camarero Olivas, secretària autonòmica d'Universitat i Ciència, de la Conselleria d'Educació, amb DNI 30766732C i domicili a València, avinguda de Campanar, número 32.  
El nombre de consellers del Consell d'Administració és d'11.   
La representació de la societat l'exercirà conjuntament com a membre del Consell d'Administració, sense perjudici de la delegació de facultats que poguera produir-se i del que s'ha disposat en els estatuts socials.  
Tercer  
Sense perjudici del que establixen els articles 108.1 i 109 del Reglament del Registre Mercantil, es faculta la presidenta del Consell d'Administració perquè comparega davant notari i atorgue la corresponent escriptura d'elevació a públics dels acords adoptats, sol·licitant la inscripció en el Registre Mercantil i demanant l'anotació preventiva en el supòsit d'imputació al títol de defectes esmenables i la inscripció parcial quan corresponga, d'acord amb el que s'ha establit en l'article 63 del citat Reglament del Registre Mercantil. La facultat es concedix en els més amplis termes amb vista a l'efectivitat dels acords, i s'estendrà a la realització de tots els actes que corresponga per a l'esmena dels defectes que pogueren atribuir-se al títol i la interposició, si és el cas, dels recursos establits en els articles 56 i 66 a 76 del reglament esmentat.  
L'acta va ser aprovada per unanimitat.  
València, 25 de juliol de 2008  
El vicepresident primer i secretari del Consell,  
VICENTE RAMBLA MOMPLET